月球

月球，俗称月、月亮，也叫亮月、月光、月亮佛、月光佛，老底子叫太阴、玄兔李周瀚注謝莊《月賦》指「玄兔，月也。月中有兔象，故以名焉。」，是地球唯一一只天然卫星地球有一星共軌个近地小行星（Morais et al, 2002），不过渠拉侪不好算成真正个衛星，还多个資料可以到地球个其它卫星里向寻；另外有星觀點認為月球應該算成行星，不过呒沒畀認同，还多个資料可以到雙行星里向寻。，也是太阳系当中第五大个卫星。渠直径是地球个四分之一，质量是地球个1/81，跟渠环绕个行星比起来，渠相对来讲质量顶大；渠也是太阳系里向密度第二高个卫星（就排勒木卫一后头）。天文学上用20px|☾来表示月球。

一般认为月球是来大约莫45亿年前，地球出现之后一星功夫形成个。有关渠个起源有几种讲法，大家顶认可个讲法是，渠是地球搭一只像火星一样大个天体（忒伊亚）撞出来个碎片形成个。

月球个自转搭公转是同步个畀潮汐锁牢，所以有一面老老朝向地球，迭一面叫正面。正面看得出暗绰绰个火山熔岩海，当中夹了亮光光个有交关年数个月壳高地，还有一看就看得出个陨石坑。从地上向看到个亮度来讲，渠是天上向除脱太阳之外顶亮个天体。虽然渠看上去亮光光，不过实际上渠表面老暗个，反射率就比旧沥青高一眼。因为月球来天上向一看就看到哉，外加有搭周期性个月相变化，渠自古以来就对人类文化（像语言、历法、艺术、神话勒啥）影响交关大。

月球个引力影响造成功地球上海洋个潮汐搭仔每一日个辰光变长。乃朝月球轨道搭地球个距离大概是地球直径个30倍，不过月球搭太阳个大小比率搭距离比率差不多，所以看上去月球搭太阳几乎一样大，来日食个辰光月球可以完全遮死太阳，形成功日全食。

月球是第一只人上去过个地外星球。前苏联个月球计划来1959年第一趟拿无人航天器发到月球高头，美国NASA个阿波罗计划是目前为止唯一成功个载人登月任务，1968年阿波罗8号第一趟载人环绕月球，1969年阿波罗11号第一趟载人登陆月球，到1972年一共六趟登月成功。迭星任务亨八冷打带转来超过380公斤月球岩石，用来研究月球个地质起源，月球内部结构个形成搭仔月球形成之后个历史。来1972年阿波罗17号之后，只有无人航天器继续发到月球高头，当中苏联发了月球步行者漫游车，日本、中国、印度、美国搭欧洲空间局侪发了绕月卫星，迭星太空探测器确认了月球极区永久阴暗个坑眼个na泥里头有搭水冰。乃朝人类有搭载人重新登陆探测月球个计划，不过还呒没去成功；来外层空间条约下底，月球仍旧是所有国家可以以和平个目的自由去探测个场化。

 名称搭语源 
中文个“月”是象形文字。东汉许慎来《说文解字》书里向分析“月”个字形个辰光讲，“月”就是“阙”。月圆之后就会阙（弦月、眉月勒啥），“月”字就是照月缺个形状画出来个。

来英文里，月球个专有名号是“The Moon”。迭名号像渠所有日耳曼语族个同源词一样，是从原始日耳曼语个“*mǣnōn”变过来个。渠勒725年之前个古英文里向叫“mōna”，1135年叫“mone”，大约莫来1380年变成功“moone”，乃么才变成功乃朝个写法。有辰光也用“luna”迭个词来拿月亮比作人，Luna是老早古罗马个月亮女神。

乃朝英文里月球顶常用个形容词是“lunar”，是从拉丁文“lūna”变过来个；还有只弗大常用个形容词叫“selenic”，是从古希腊文里向个月亮女神塞勒涅（Σελήνη）变过来个，前缀“seleno-”（譬如像selenography里向个）也是迭能来个。古希腊个塞勒涅搭古罗马个狄安娜（Diana）也叫辛西娅（Cynthia）。“lūna”、“Cynthia”、“Selene”迭星名词也勒描述绕月轨道个单词当中反映出来，譬如远月点（apolune）、近月点（pericynthion）、以月球为中心个（selenocentric）。

 形成 
月球勒45.27 ± 0.10年前头，就是勒太阳系诞生3000到5000万年后就形成哉迭個年代是用月岩个同位素測年計算得到个。，不过最近里克·卡尔森个研究讲月球年数还要短一眼，勒44.0到44.5亿年。月球有几种可能个形成方式。一种理论认为月球是从地壳畀离心力甩出去个（不过迭能话来地球原生个自转就太快唻）。

 注解 

 参考资料 

分类:太阳系
*